Sara Sekkingstad

Sara Hamre Sekkingstad (født 9. juni 1993) er en norsk lokalpolitiker for Senterpartiet og er den første ordføreren i den nye kommunen Alver, som ble etablert 1. januar 2020 ved sammenslåing av de tidligere kommunene Lindås, Radøy og Meland. Dette er resultatet av at det ble etablert et politisk samarbeid mellom  Senterpartiet, Arbeiderpartiet, Kristelig Folkeparti og Høyre i kommunen. Hun er tidenes yngste kvinnelige ordfører i Norge.

Da hun ble valgt til ordfører, hadde Sara Sekkingstad, som er fra Manger, begynt på tredje året av sivilingeniørstudiet i Havbruk og sjømat på Institutt for biovitenskap ved Universitetet i Bergen. Det har hun nå tatt innvilget permisjon fra. Utenom studier har hun vært aktiv blant annet som sentralstyremedlem i elevorganisasjonen og generalsekretær i Senterungdommen. Hun er også en erfaren politiker og har bak seg to perioder i Radøy kommunestyre og en periode i Hordaland fylkesting.

Referanser

Eksterne lenker 
 
 
 

Sp-ordførere i Hordaland
Personer fra Radøy kommune